  Виталий Пронин Карамас-Пельга муниципал кылдытэтлэн администрациез ивортэ Удмуртиысь тодмо кырӟасьлэн Ольга Николаевна Соловьёвалэн (Ӝакы апайлэн) улонысь кошкемез сярысь но мур куректэмзэ вера чыжы-выжыосызлы. Ольга Николаевнаез пӧртэм кунъёсысь тодосчиос, гожъяськисьёс, культура удысын ужасьёс тодо Ӝакы апай нимын. Та пичи мугоро, котьку пальпотӥсь кышномуртлэн улонэз секыт ке но вал, сюлэм шунытэз ваньмызлы тырмылӥз. Ӝакы апайлы луыса, дуннелэн пӧртэм сэрегъёсаз тодӥзы вашкала удмурт гуръёсыз, уддяди сям-йылолъёсыз. Ӝакы апай берпум нуналозяз пумтэм яратӥз улонэз но вуоно поколениослы шуд но сайкыт инбам сӥзиз.  